15.9.90 De Europæiske Fællesskabers Tidende Nr. C 230/7 
Forslag til Rådets direktiv om de midlertidige foranstaltninger, der skal anvendes efter Tysk­
lands forening indtil vedtagelsen af de overgangsforanstaltninger, der skal træffes af Rådet i 
samarbejde med Europa-Parlamentet 
KOM(90) 400 endelig udg. — SYN 297 
(Forelagt af Kommissionen den 22. august 1990) 
(90/C 230/05) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 49, 
57, 66, 100 A og 118 A, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Fra datoen for Tysklands forening finder fællesskabs­
retten uden videre anvendelse på den tidligere Tyske 
Demokratiske Republiks område; 
det er nødvendigt at træffe overgangsforanstaltninger i 
forbindelse med anvendelsen af en række fællesskabsrets­
akter for at tage hensyn til disse områders særlige situa­
tion; 
Kommissionen har i sin meddelelse af 21. august 1990 
fremsat forslag til en række direktiver, der skal vedtages 
af Rådet i samarbejde med Europa-Parlamentet; 
der bør træffes midlertidige foranstaltninger for det 
tilfælde, at Rådet ikke kan vedtage disse retsakter inden 
datoen for Tysklands forening — 
UDSTEDT FØLGENDE DIREKTIV: 
Artikel 1 
Såfremt det viser sig, at alle eller nogle af de overgangs­
foranstaltninger i forbindelse med anvendelsen af fælles­
skabsdirektiverne på den tidligere Tyske Demokratiske 
Republiks område, der er indeholdt i de forslag, 
Kommissionen forelagde Rådet i sin meddelelse af 21. 
august 1990, og som er anført i bilaget til dette direktiv, 
ikke kan vedtages inden datoen for Tysklands forening, 
finder midlertidige foranstaltninger anvendelse som en 
undtagelse fra de direktiver, der er genstand for de 
pågældende forslag, med de begrænsninger og på de 
betingelser, der er fastsat i nærværende direktiv. Artikel 2 
1. Kommissionen kan bemyndige Tyskland til på den 
tidligere Tyske Demokratiske Republiks område midler­
tidigt at opretholde forskrifter, der ikke er i overens­
stemmelse med en af de i artikel 1 omhandlede fælles­
skabsretsakter. 
Opretholdelsen skal være i overensstemmelse med en af 
de overgangsforanstaltninger, der er omhandlet i et af de 
forslag fra Kommissionen, der er anført i bilaget. 
2. Bemyndigelsen forbliver i kraft indtil den dato, 
hvor Rådet træffer endelig afgørelse om de i artikel 1 
omhandlede forslag fra Kommissionen eller i givet fald 
indtil den dato, hvor den pågældende overgangsforan­
staltning træder i kraft. 
3. Tyskland underretter straks Kommissionen om, 
hvilken brug landet gør af bemyndigelsen. Kommissionen 
giver straks Europa-Parlamentet, Rådet og Det Økono­
miske og Sociale Udvalg meddelelse herom. 
Artikel 3 
1. Kommissionen og Tyskland rådfører sig med 
hinanden om, hvilke foranstaltninger der skal træffes 
med henblik på at undgå, at opretholdelsen i medfør af 
nærværende direktiv af forskrifter, der ikke er i overens­
stemmelse med fællesskabsretten, medfører vanskelig­
heder. 
2. De foranstaltninger, der træffes på fællesskabsplan, 
skal være i overensstemmelse med en af de overgangsfor­
anstaltninger, der er omhandlet i et af de forslag fra 
Kommissionen, der er anført i bilaget. 
Foranstaltningerne vedtages efter proceduren i artikel 4. 
Der kan kun vedtages foranstaltninger indtil den i artikel 
2, stk. 2, omhandlede dato. De kan kun anvendes indtil 
samme dato. 
Artikel 4 
De i artikel 3 omhandlede foranstaltninger samt enhver 
anden gennemførelsesbestemmelse, der måtte være 
nødvendig, vedtages efter nedenstående procedure. 
Kommissionen bistås af et udvalg, der består af repræ­
sentanter for medlemsstaterne, og som har Kommissio­
nens repræsentant som formand. 
Nr. C 230/8 De Europæiske Fællesskabers Tidende 15. 9. 90 
Kommissionens repræsentant forelægger udvalget et 
udkast til de foranstaltninger, der skal træffes. Udvalget 
afgiver en udtalelse om dette udkast inden for en frist, 
som formanden kan fastsætte under hensyntagen til det 
pågældende spørgsmåls hastende karakter. Det udtaler 
sig med det flertal, som er fastsat i Traktatens artikel 
148, stk. 2, for vedtagelse af de afgørelser, som Rådet 
skal træffe på forslag af Kommissionen. Under afstem­
ninger i udvalget tillægges de stemmer, der afgives af 
repræsentanterne for medlemsstaterne, den vægt, der er 
fastlagt i nævnte artikel. Formanden deltager ikke i 
afstemningen. 
Kommissionen vedtager de påtænkte foranstaltninger, 
når de er i overensstemmelse med udvalgets udtalelse. Er de påtænkte foranstaltninger ikke i overensstemmelse 
med udvalgets udtalelse, eller hvis der ikke er afgivet 
nogen udtalelse, forelægger Kommissionen straks Rådet 
et forslag til de foranstaltninger, der skal træffes. Rådet 
træffer afgørelse med kvalificeret flertal. 
Har Rådet efter en frist på to uger regnet fra forslagets 
forelæggelse for Rådet ikke truffet nogen afgørelse, 
vedtages de foreslåede foranstaltninger af Kommis­
sionen. 
Artikel 5 
Dette direktiv er rettet til medlemsstaterne. 
BILAG 
Oversigt over de forslag til direktiver, der indeholder overgangsforanstaltninger eller tilpasninger, der skal 
vedtages efter samarbejdsproceduren 
II. DET INDRE MARKED 
Tekniske forskrifter 
— forslag til overgangsforanstaltninger baseret på artikel 100 A. 
Anerkendelse af eksamensbeviser 
— forslag til overgangsforanstaltninger vedrørende anerkendelse af erhvervsmæssige kvalifikationer. 
VIII. SOCIALE ANLIGGENDER, UNDERVISNING OG FAGLIG UDDANNELSE 
Overgangsforanstaltninger vedrørende arbejdstageres sikkerhed og sundhed, baseret på artikel 118 A. 
IX. MILJØ 
Foranstaltninger vedrørende miljøbeskyttelse i forbindelse med det indre marked.